OzLabs/hebrew-wiki-articles huggingface dataset:
צפרדע ארגנטינאית רחבת-פה

צפרדע ארגנטינאית רחבת-פה (שם מדעי: Ceratophrys ornata), ידועה גם כצפרדע הפקמן, היא מין ממשפחת הלפטודקטיליים, הנפוץ בעיקר ביערות הגשם של ארגנטינה, אורוגוואי וברזיל. בהיותה אכלנית כפייתית, היא תנסה לבלוע כל דבר שיתקרב לפיה הרחב, כגון חרקים, מכרסמים, לטאות וגם צפרדעים, אפילו אם גודל הטרף שלה יגרום לה לחנק.

צפרדע זו נחשבת לחלק ממשפת הלפטודקטיליים, אך ע"פ כמה חלוקות היא שייכת למשפחה של קרפדות מקרינות.

== מאפיינים ==
הנקבות גדלות עד לאורך של 16.5 ס"מ, ואילו הזכרים עד לאורך של 11.5 ס"מ. תוחלת החיים הממוצעת היא בין שש לשבע שנים, אם כי צפרדע זו יכולה לחיות עד לעשר שנים בשבי ואף יותר. המאפיין הבולט ביותר שלה היא פיה הרחב, שתופס כמחצית מגודל גופה. צבעו עורה הנפוץ ביותר הוא ירוק בהיר עם פסים אדומים, וכן קיימים פרטים בעלי גוון ירוק כהה, גוון שחור ואף פרטים לבקנים. קשה לקבוע את מין הצפרדע לפני שהגיעה לבשלות מינית. הדימורפיזם הזוויגי בין המינים מתבטא בהבדלי גודל וכן שלזכרים צוואר בעל גוון כהה יותר.

== תזונה ==
צפרדע פקמן לבקנית בעלת גוון צהוב בהיר
הצפרדע הארגנטינאית רחבת-הפה אינה רודפת אחר הטרף שלה אלא עומדת ללא תנועה ומחכה לטרף שיתקרב אליה. היא תנסה לאכול כל דבר שיכול להיכנס לפיה, וגם דברים הגדולים ממנה. בטבע, התפריט העיקרי של צפרדע זה כולל מכרסמים כגון עכברים, זוחלים קטנים וכן עכבישים וחרקים כגון ארבה.

הצפרדע ידועה כבעלת תיאבון פראי. היא תנסה לאכול טרף אפילו בגודל שלה. במקרה של איום על ידי בעל חיים גדול יותר, הצפרדע תיתן נשיכה חזקה לחיה המאיימת, שכן יש לה בליטות דמוי-שן בלסת התחתונה והעליונה. לעיתים היא אף תסתער קדימה לעבר בעל החיים המאיים, ללא קשר לגודלו או לחוזקו של המאיים. יש המגדלים את הצפרדע כחיית מחמד, ומאכילים אותה בחרקי ארבה בוגרים, צרצרים חומים ושחורים ועכברים. ישנם פרטים שניזונים גם מדגים. מחקרים הראו שאם צפרדע זו תאכל רק עכברים ומכרסמים אחרים היא תתחיל לצבור שומן והדבר יוביל לעיוורון ולמוות.

== רבייה ==
נקבת הצפרדע מטילה כ-2,000 ביצים במים, שהופכים ללראשנים לאחר כשבועיים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1843
קטגוריה:טקסונים שתוארו בידי תומאס בל
קטגוריה:קרפדות מקרינות
קטגוריה:ברזיל: דו-חיים
קטגוריה:דו-חיים ביער האמזונאס
גסות רוח

גסות רוח היא התנהגות המבטאת חוסר כבוד כלפי הזולת. התנהגות זו סותרת כללי נימוס והתנהגות לזולת אשר מקובלים בדרך כלל בחברה.

בתלמוד, מוצגת משמעות אחרת של הביטוי, שמשמעה חוסר יכולת להתחבר רגשית לליריקה (ירוש' פסח' ה לב.). 

==ביטויים לגסות רוח==
גסות רוח יכולה לבוא לידי ביטוי בדיבור או בתקשורת בלתי-מילולית כמו הבעות פנים, נימת דיבור ומחוות גופניות.

דוגמאות לגסות רוח: חוצפה, חוסר התחשבות, חוסר רגישות, פגיעה בכוונה, חוסר נימוס, עלבון, הפרת איסורים, סטייה ותועבה. 

=== הבדלים תרבותיים ===

פעולות שנחשבות במקומות מסוימים כגסות רוח לא בהכרח נחשבות גם במקום אחר כגסות רוח; תפיסת הפעולה יכולה להשתנות בהתאם למקום, לזמן ולהקשר. הבדלים מבחינה חברתית, דתית וזהות מגדרית יכולים להשפיע על ההסתכלות על התנהגות מסוימת. כתוצאה מכך, התנהגות מסוימת שנחשבה למקובלת לחלוטין על ידי קבוצת אנשים אחת, יכולה להיחשב כגסת רוח לחלוטין על ידי קבוצה אנשים אחרת.

למשל, בזמן שקטיפת פרות מעצים שמוצבים ברחוב ברשות הכלל יכולה להיות מעשה לגיטימי במדינה מסוימת, אזי במדינה אחרת יכול הדבר להיות לא מכובד ולא ראוי, אף על פי שאינו מוגדר בחוק כדבר אסור.

==היבטים חברתיים==
היכולת להבחין בין התנהגויות הנחשבות לגסות רוח בתרבות מסוימת לבין התנהגויות אחרות חשובה ליצירת קשרים בין-אישיים ולהשתלבות בחברה. התנהגות גסת רוח יכולה להשפיע על הרושם הראשוני שהאדם יוצר. במקרים מסוימים, גסות רוח קיצונית עלולה להוות עבירה פלילית. בישראל, למשל, קיימת עבירת לשון הרע שבה מי שמפרסם דברים משפילים ולא מכבדים על אודות אדם אחר, יכול להסתכן בכך שייתבע על ידו וייאלץ לשלם לו פיצויים לפי חוק איסור לשון הרע.

המודעות להתנהגויות גסות רוח והשלכותיהן נרכשת במהלך ההתפתחות החברתית, כחלק מתהליך החיברות, תוך צפייה, למידה וחינוך של ההתנהגויות החברתיות במהלך הצמיחה התרבותית.

קטגוריה:נימוסים
פייסנדרוס

פייסנדרוס (ביוונית: Πείσανδρος, בלטינית: Peisander) היה מצביא ספרטני שלחם במלחמה הקורינתית.

ב-395 לפנה"ס נבחר על ידי אגסילאוס השני, מלך ספרטה, למפקד הצי הספרטני אף שלא היה לו כל ניסיון מתאים. פלוטרכוס כותב, כי אגסילאוס "טעה, כפי שסברו, כשמינה את פייסנדרוס למפקד-הצי, שכן היו קשישים ומומחים ממנו שהיו ראויים לשררה זו. והוא מסר לו את השלטון על הצי לא מדאגה לטובת המולדת, אלא מתוך חשבונות של קשרי-משפחה, ומפני שרצה לעשות נחת-רוח לאשתו, שהייתה אחותו של פייסנדרוס." שנה לאחר מכן, ב-394 לפנה"ס, התייצב עם אוניותיו לקרב ים ליד קנידוס מול הצי האתונאי בפיקודו של קונון. הצי הספרטני ניגף ופייסנדרוס עצמו נהרג.

==לקריאה נוספת==
* פלוטארכוס. חיי אישים - אנשי יוון. תרגם מיוונית והוסיף הערות א"א הלוי. ירושלים, מוסד ביאליק, תשל"א. (הביוגרפיות של סולון, תמיסטוקלס ואלקיביאדס תורגמו על ידי מ"ה בן שמאי.
<div class="mw-content-ltr">
* Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Pausanias. Description of Greece. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: [http://www.theoi.com/Text/Pausanias1A.html Theoi.]
* Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: [http://penelope.uchicago.edu/Thayer/E/Roman/Texts/Plutarch/Lives/home.html penelope.uchicago.edu]
* Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: [http://www.perseus.tufts.edu/hopper/text?doc=Xen.+Hell.+1.1&fromdoc=Perseus%3Atext%3A1999.01.0206 Perseus]
* Cornelius Nepos, Lives of Eminent Commanders. Translated by the Rev. John Selby Watson. 1886. Digitized copy in: [http://www.tertullian.org/fathers/nepos.htm tertullian.org]
</div>

==הערות שוליים==

קטגוריה:ספרטנים מן העת העתיקה
קטגוריה:המלחמה הקורינתית
קטגוריה:אישים שחיו במאה ה-4 לפנה"ס
Lyla

Lyla (מעברית: לילה) הוא האלבום החמישי של אבישי כהן, שיצא בספטמבר 2003 בהוצאת רזדאז רקורדז בניו יורק, ארצות הברית.

רזדאז רקורדז היא חברת תקליטים שהוקמה על ידי אבישי כהן עם מנהלו האישי, ריי ג'פורד, ב-2002. Lyla הוא אלבום הבכורה של הוצאה זו. ארבעת אלבומיו הקודמים הוצאו לאור על ידי חברת התקליטים Stretch Records בבעלות צ'יק קוריאה, שאיתו עבד כהן מאז 1996.

כהן תיאר את Lyla כ"מחקר בגילוי עצמי והגשמה עצמית". האלבום מציג תוצאה של התנסויות עם הרכבים שונים בהנהגת כהן, כמו The International Vamp Band שאיתם הופיע במהלך השנתיים שקדמו להוצאת Lyla ואיתם הוציא את אלבומו הקודם Unity; ולהקת רוק בשם GADU שהקים עם בוגרי מכללת וויליאם פטרסון וביניהם מארק ג'וליאנה, מי שהשתתף בהפקת האלבום ולימים היה לחלק מרכזי מאוד ביצירה של כהן כמתופף ב"שלישייה" (Avishai Cohen Trio) באלבומיו הבאים (במיוחד באלבומים At Home, Continuo, ו-Gently Disturbed).

כתוצאה מכך, האלבום ניכר בסוגתו המגוונת, ובצאתו נחשב לאקלקטי ביותר באלבומיו של אבישי כהן. כמו אלבומיו הקודמים, הסגנון סביב הנושא העיקרי של ג'אז בהשפעות שונות של מוזיקת עולם וברובו אינסטרומנטלי, אך נכללו בו מאפיינים שלא ניכרו קודם לכן אצל כהן, כמו השפעה ניכרת של מוזיקה אלקטרונית (Handsonit), מוזיקה מערב-אפריקאית (Ascension), מוזיקה קלה (The Watcher ו-Come Together), וכן כלל קטעי שירת סולו ולראשונה בביצועו של כהן עצמו (How Long ו-Simple Melody). כמו אלבומו הקודם Unity, גם Lyla נעדר מאפיינים מזרח-תיכוניים, קו המאפיין את מרבית עבודותיו של כהן (בשלושת אלבומיו הראשונים וברבים מאלבומיו הבאים).

הנעימות הולחנו כולן על ידי כהן, פרט לשלוש גרסאות כיסוי: ביצועים אינסטרומנטליים לשירים Come Together (1969) של הביטלס ו-The Watcher (2001) של Dr. Dre, וכיסוי ליצירה Eternal Child (1988) מאת צ'יק קוריאה, שאותה מבצע כהן עם קוריאה בדואט לקונטרבס ולפסנתר.

== רשימת השירים ==

== המשתתפים באלבום ==
* אבישי כהן – קונטרבס, גיטרת בס, פסנתר, פסנתר חשמלי (Wurlitzer, Fender Rhodes), סינתיסייזר, שירה
* מארק ג'וליאנה (Mark Guiliana) – תופים, כלי הקשה
* יגיל ברס (Yagil Baras) – קונטרבס, גיטרת בס
* יוסבני טרי (Yosvany Terry) – סקסופון אלטו, צֵ'קֵרֶה
* אבי ליבוביץ' – טרומבון, חליל
* דיאגו אורקולה (Diego Urcola) – חצוצרה, פלוגלהורן
* אלכס נוריס (Alex Norris) – חצוצרה, פלגהורן
* אריק מקפרסון (Eric McPherson) – תופים
* ברני קירש (Bernie Kirsh) – שירה
* ג'ף טיילור (Jeff Taylor) – שירה
* לולה (Lola) – שירה

אמן אורח:
* צ'יק קוריאה (Chick Corea) – פסנתר

== קישורים חיצוניים ==

* [http://avishaicohen.com/album/lyla/ דף האלבום באתר הרשמי של אבישי כהן]
* [http://world.idolweb.fr/plus-loin-music/avishai-cohen/lyla/0826596003436.html רשימת המבצעים בכל רצועה]
* [http://www.allaboutjazz.com/php/article.php?id=12137 ביקורת באתר All About Jazz]
* 
* [http://www.allaboutjazz.com/php/article.php?id=561&page=1 ריאיון עם אבישי כהן לאחר צאת האלבום] על הקמת רזדאז, על Lyla וההשראות לכמה מן היצירות

קטגוריה:אלבומי 2003
קטגוריה:אלבומי אבישי כהן
קלירסטרים

קלירסטרים בנקינג (באנגלית: Clearstream Banking S.A) היא מסלקה פיננסית בינלאומית שבסיסה בעיר לוקסמבורג, וחברה בת של מפעילת הבורסה הגרמנית דויטשה בורסה . 

קלירסטרים מספקת שירותי משמרת וסליקה בגרמניה, לוקסמבורג ובשוק הבינלאומי בניירות ערך, קרנות נאמנות ומכשירים פיננסיים מורכבים. קלירסטרים מעניקה שירותים פיננסיים גלובליים בהיקף של מעל ל-10 טריליון אירו. 

קלירסטרים נוצרה ממיזוג בשנת 2000 בין Cedel International, מסלקת ניירות ערך לוקסמבורגית שהוקמה בשנות ה-70 להסדרת הסליקה בשוק איגרות החוב האירופי על ידי מספר בנקים אירופים בראשות אדמונד ישראל ו-Deutsche Börse Clearing, מסלקת הבורסה לניירות ערך בפרנקפורט. לקלירסטרים נוכחות במעל ל-50 שווקים, לקוחות ב-110 מדינות וסניפים ונציגויות בניו יורק, סינגפור, לונדון, טוקיו וברחבי אירופה. 

קלירסטרים ידועה כסולקת ומחזיקה הגדולה ביותר של איגרות חוב ממשלתיות אירופיות. המתחרה העיקרית של קלירסטרים באירופה היא יורוקליר (Euroclear) שבסיסה בבריסל.

== פרשיות והאשמות ==
בלוקסמבורג קיימת סודיות בנקאית קשוחה והיא מרכז פיננסים עולמי ידוע - בו קלירסטרים שחקנית מרכזית ואף אחת המעסיקות הגדולות בדוכסות. קלירסטרים ובעבר Cedel הואשמו מספר פעמים כמסייעות בהעברות כספים באופן שאינו ניתן לאיתור ובמתן תשתית להעלמות מס. במהלך השנים הואשמה החברה במספר פרשיות, בהן "הפרשייה הראשונה" אשר נחשפה כאשר עיתונאי צרפתי ראיין ופרסם ספר בעזרתו של בכיר קלירסטרים לשעבר ארנסט בקס הנוגע בעבירות פיננסיות חובקות עולם שנעשו באמצעות החברה, ו"הפרשייה השנייה" בה הואשמו מספר בכירים צרפתיים בהלבנת כספים דרך המסלקה, וביניהם ראש ממשלת צרפת לשעבר, ניקולאי סרקוזי. לאחר מכן הואשמה אף כי היא מחזיקה בחשבונותיה כספי טרור בסך 2 מיליארד יורו, שמקורם באיראן.

בתחילת המאה נקשרה המסלקה להתמוטטות קונצרן הענק "דייהו" ובעבר Cedel הייתה חלק מסנקדל בה היו מעורבות המאפיה האיטלקית ובנק הוותיקן. בנוסף נטען כי לאחר התמוטטות בנק האשראי והמסחר הבינלאומי (BCCI), המשיכו בכיריו לנהל את עסקי הבנק באמצעות חשבונות ב-Cedel. פרשיות המסלקה העניקו השראה למספר סרטי קולנוע: בשנת 2001 עם הסרט [http://www.seret.co.il/movies/s_movies.asp?MID=2696 הבנק] ובשנת 2014 יצא לאקרנים הסרט "פרשיות קלירסטרים".

== קישורים חיצוניים ==
* 

קטגוריה:סליקה
קטגוריה:פרנקפורט
קטגוריה:גרמניה: כלכלה
יעל כהן (מעצבת)

יעל כהן (נולדה ב-1978) היא מעצבת ישראלית ומרצה באקדמיה לאמנות ועיצוב בצלאל.

== ביוגרפיה ==
נולדה באשדוד ב-1978, בעלת תואר שני בקולנוע ותסריטאות ותואר ראשון בעיצוב ואמנות מהמכון האקדמי טכנולוגי בחולון, אותו סיימה בהצטיינות. למדה סמסטר ב-Design academy Eindhoven בהולנד. ב-2005 החלה לרצות בבצלאל.

לאחר יצירה על גבול העיצוב והאמנות החליטה להתמקד בעיצוב כובעים ואבזרי ראש בקונטקס עיצובי-אמנותי. ב-2012 נפתח קורס בין-מחלקתי 'אבזרי ראש' המלמד את יסודות הכובענות. החלה ללמד גם קורס כובעים בבי"ס 'הגילדה' בתל אביב.

==יצירתה==

== לימודים ==
* 2005-2007 - תואר שני, MFA, החוג לקולנוע וטלוויזיה, מגמת תסריטאות, אוניברסיטת תל אביב.
* 2000-2004 - תואר ראשון, B.Sc.T.E, במגמת עיצוב ואמנות, מכון אקדמי טכנולוגי חולון. סיום התואר בהצטיינות.
* 2000-2004 - תעודת הוראה, מכון אקדמי טכנולוגי חולון.
* 2003 - לימודי סמסטר ב-Design Academy Eindhoven, הולנד.

== פרסים ==
* 2004 - תעודת הצטיינות מחלקתית, תואר ראשון.
* 2000 - פרס הנשיא, הביאנלה לציור.
* 2001 - פרס תחרות אמנים צעירים מטעם עיריית אשדוד.

==תערוכות==
===תערוכות יחיד===
* 2010 - "ימבשה", תערוכת יחיד, בית האמנים, תל אביב.

===תערוכות קבוצתיות===
* 2007 - תערוכת 'מאז יצא מתוק', תערוכה קבוצתית, מוזיאון אשדוד.
* 2005 - תערוכת עיצוב קבוצתית, 'רהוטים 2006 '.
* 2005 - תערוכת עיצוב קבוצתית, 'קיץ פלוס', גלריית החווה.
* 2005 - תערוכת עיצוב קבוצתית, 'אובייקט', גלריית כפ"ס/ מוזיאון אשדוד.
* 2002 - תערוכת 'חרוסת', בית לואי פסטר, יפו. במסגרת לימודי תואר ראשון.
* 2000 - תערוכת ציור קבוצתית, בית אמנים, אשדוד.
* 2000 - תחרות 'אמנים צעירים באשדוד' בתחומי האמנות הפלסטית, זכייה במקום ראשון.
* 1999 - הביאנלה לציור, בית הנשיא, ירושלים.

===תערוכות קבוצתיות בחו"ל===
* 2005 - תערוכת עיצוב קבוצתית בינלאומית, Galleria Della Piane, מילאנו.
* 2005 - תערוכת עיצוב קבוצתית, Pavilion satellite, מילאנו.
* 2003 - תערוכת עיצוב קבוצתית, "objects for leisure", איינדהובן, הולנד.

==גלריה==
 <gallery>
File:Yael Cohen2.jpg|Andy who, 2013
File:Yael Cohen3.jpg|At the drop of the hat, 2013
File:Yael Cohen4.jpg|Can you hear me, 2013
File:Yael Cohen5.jpg|ELLEN, לבד, 2013
File:Yael Cohen8.jpg|Justine hats, 2013
File:Yael Cohen10.jpg|Meduza, גבס, רדי מייד, נוצות, 2013
File:Yael Cohen11.jpg|אוקסימורון, עיבוד מחשב, 2011
File:Yael Cohen12.jpg|כובעי FRANKY, לבד, 2013
File:Yael Cohen13.jpg|ללא כותרת, 2013
</gallery>

== קישורים חיצוניים ==

* [http://www.justinehats.com סטודיו Justine לעיצוב כובעים ואבזרי ראש]
* [http://saloona.co.il/blog/%D7%94%D7%9B%D7%95%D7%91%D7%A2%D7%99%D7%9D-%D7%94%D7%9E%D7%A7%D7%A1%D7%99%D7%9E%D7%99%D7%9D-%D7%A9%D7%9C-%D7%99%D7%A2%D7%9C-%D7%9B%D7%94%D7%9F/ הכובעים המקסימים של יעל כהן], באתר Saloona, 29 במאי 2013.
* 

==הערות שוליים==

קטגוריה:מעצבות ישראליות
קטגוריה:מעצבים ישראלים
קטגוריה:סגל בצלאל
קטגוריה:מורים לאמנות בישראל
קטגוריה:בוגרי המכון הטכנולוגי חולון HIT
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1978
קטגוריה:ישראלים שנולדו ב-1978
קו טאפו

קו טאפוּ (בתאית: เกาะตาปู) הוא אי הממוקם במפרץ פאנג נגה בים אנדמן בחופה המערבי של תאילנד. האי מכונה גם "אי ג'יימס בונד" על רקע הסרט "האיש בעל אקדח הזהב" מסדרת הסרטים של ג'יימס בונד שצולם באי, והפך אותו למפורסם בעולם.

האי הוא סלע גיר שגובהו 20 מטרים, קוטרו בבסיסו 4 מטרים ובראשו 8 מטרים, ובשל צורתו הוא אתר תיירות פופולרי.

לא ניתן לבקר באי קו טאפו, ותיירים צופים בו מהאי הסמוך קאו פינג קאו, המצוי כ-40 מטרים מזרחית לקו טאפו.

מבט מקו פינג קאן לעבר קו טאפו

==ראו גם==
* קו פי פי
* פוקט

==קישורים חיצוניים==

קטגוריה:ים אנדמן
קטגוריה:תאילנד: איים
קטגוריה:ג'יימס בונד
שכבת הקשר של מודל TCP/IP

שכבת הקשר של מודל TCP/IP (באנגלית: TCP/IP Model Physical Layer, או Link Layer) מקבילה לשכבה הפיזית ושכבת הקו של מודל ה־OSI, היא אחראית על חלוקת חבילות הנתונים על פי כתובות פיזיות, ועל תקינת ציוד התקשורת. השכבה הפיזית משמשת את שכבת הרשת של מודל TCP/IP לצורך העברת נתונים על-גבי הרשת.

==מיפוי פיזי==
השכבה הפיזית אחראית על המיפוי הפיסי של הרשת, בין אם מדובר ברשת מקומית (LAN) או רשת אזורית (WAN). מיפוי זה נעשה באמצעות כתובות MAC, כתובות ייחודיות אלו משויכות לכל רכיב המסוגל לתקשר ברשת מחשבים, ומשמשות לזיהוי תחנת המוצא והיעד של חבילות נתונים.

==תת רמות==
למעשה, השכבה מתפקדת בשלוש רמות נפרדות -
העליונה - LLC - Logical Link Control, אחראית על חלוקת הנתונים שמגיעים מהשכבות העליונות למסגרות (Frames), והטיפול בכל מסגרת בנפרד.

תחתיה ה־Media Access Control שאחראית על הגישה למדיום הפיזי, ונכנסת לפעולה כאשר שני מחשבים או יותר באותו מתחם התנגשות (collision domain) מעוניינים לשדר בו זמנית, במקרה כזה שניהם יפסיקו לשדר, ועל פי התקן שעל פיו אותה הרשת מתפקדת יקרה אחד משניים -
* כל אחד מהמחשבים ייקח לעצמו פסק זמן אקראי, אחד מהם יתחיל לשדר ראשון, והשני ימתין ורק לאחר שהקו יתפנה ורק אז יתחיל לשדר בעצמו. כמו שקורה במערכות מבוססות Ethernet.
* מנגנון מרכזי מפקח על התעבורה ברשת, ונותן את "רשות הדיבור" לאחד מהמחשבים. כמו שקורה במערכות מבוססות Token Ring.

הרמה התחתונה ביותר אחראית על קביעת הייצוג הבינארי על המדיה הפיזית - כל המידע שעובר ברשתות מחשבים מיוצג בצורה דיגיטלית, ברצפים של אפסים (0) ואחדות (1). השכבה הפיזית אחראית על העברת המידע הזה על מדיית התקשורת. מדיה יכולה להיות כבל נחושת, סיב אופטי, והאוויר (במידה ומדובר בתקשורת אלחוטית). על מנת שהנתונים שנשלחו מקצה אחד של המדיום יובנו בקצה השני, יש לקבוע "שפה" מוסכמת לייצוג הבינארי של המידע, וכאן נכנסים לפעולה תקנים של השכבה הפיזית.

השכבה הפיזית קובעת גם תקנים שונים ביחס לכבלים בהם יש להשתמש, אורכם המקסימלי, תעבורה מקסימלית, מחברים, ועוד. כל אלו חיוניים על מנת למנוע טעיות בזיהוי שעשויות להיגרם בשל הפרעות שונות באותות הבינאריים.

==ראו גם==
* מונחים ברשת מחשבים

קשר, השכבה ה
סרטן אדום של אי חג המולד

סרטן אדום של אי חג המולד (שם מדעי: Gecarcoidea natalis) הוא מין מתת-מערכה סרטנאים, שאנדמי לאי חג המולד ולאיי קוקוס שבאוקיינוס ההודי.

אף על פי ששטח המחיה שלו קטן יחסית, מעריכים שישנם כ-43.7 מיליון סרטנים אדומים רק באי חג המולד, ועקב פלישתה של הנמלה הצהובה המשוגעת (Anoplolepis gracilipes) לאי מספרם קטן ב-10 עד 15 מיליון בשנים האחרונות. הסרטן האדום הוא אוכל-כול ואוכל נבלות. הוא ניזון בעיקר מעלים נשירים ומפרחים, אבל יאכל גם חיות מתות (כולל סרטנים אדומים אחרים) ופסולת אנושית.

== תיאור ==
שריון הסרטן הוא ברוחב של 11.6 ס"מ, צורתו עגולה והוא מכסה את הזימים. הצבתות הן לרוב סימטריות, אלא אם כן אחת מהן נפגעת או נעקרת ממקומה, ובמקרה זה היא תצמח מחדש. הסרטנים הזכרים לרוב גדולים מהנקבות, בעוד שלנקבות בטן רחבה יותר (ניתן להבחין בכך רק כאשר הסרטן הוא מגיל 3) ולרוב צבתות קטנות יותר.

== אקולוגיה ==
הסרטן האדום של האי כריסטמס חי במחילות על מנת להתגונן מפני השמש. מאחר שהוא נושם דרך זימים, הסבירות להתייבשות היא גבוהה. סרטנים אלו ידועים בשל נדידתם השנתית לים על מנת להטיל ביצים.

== אוכלוסייה ==
המתיישבים הראשונים באי חג המולד כמעט ולא תיארו את הסרטן האדום. ייתכן שהעלייה הגדולה במספרם נגרמה עקב היכחדותו של חולדת המקלר (Rattus macleari) בשנת 1903, שהגבילה את צמיחת אוכלוסיית הסרטן האדום. ממחקרים שנעשו באי, נמצא כי צפיפות הסרטנים הממוצעת היא 0.09–0.57 סרטנים למטר רבוע, או במילים אחרות שאוכלוסיית הסרטנים האדומים באי מגיעה בקירוב ל-43.7 מיליון פרטים. חוקרים אחרים טענו שמספר הסרטנים באי מגיע ל-120 מיליון, אך הבסיס לטענתם אינו ברור.

התפוצצות אוכלוסין של הנמלה הצהובה המשוגעת, מין פולש שמצא את דרכו לאי חג המולד ולאוסטרליה מאפריקה, היא זו שככל הנראה גרמה למותם של 10–15 מיליון סרטנים אדומים באי בשנים האחרונות (בין רבע לשליש מאוכלוסיית הסרטנים המקורית). בסך הכל (כולל טריפות), מעריכים כי הנמלה הצהובה תפסה את מקומם של 15–20 מיליון סרטנים אדומים באי חג המולד.

==קישורים חיצוניים==

* 

קטגוריה:בעלי חיים שתוארו ב-1888
קטגוריה:טקסונים שתוארו בידי רג'ינלד אינס פוקוק
קטגוריה:סרטנים קצרי בטן
קטגוריה:אוסטרליה: פרוקי-רגליים
קטגוריה:בעלי חיים חצי-מימיים
שכבת התעבורה

שכבת התעבורה (Transport) של מודל TCP/IP מקבילה מבחינת תפקידיה לשכבת התעבורה של מודל ה-OSI - היא אחראית על ניהול התקשורת, אמינות החיבור, ואמינות הנתונים. כמו כן, היא משמשת את שכבת היישום של מודל TCP/IP ומשתמשת בשכבת הרשת של המודל לצורך העברת נתונים ברשת.

בשכבת התעבורה נכללים מספר פרוטוקולים, שמיישמים את הפונקציות של השכבה בדרכים שונות. בנוסף, חלקם בוחרים ליישם או לא ליישם פונקציות מסוימות. לדוגמה: פרוטוקול UDP לא בודק את אמינות הנתונים שהוא מעביר (בניגוד לפרוטוקול TCP). עם זאת, קיימים שני תפקידים המשותפים לכל הפרוטוקולים, והם: בקרת זרימה ואמינות החיבור.
==בקרת זרימה==
פרוטוקולים של שכבת התעבורה מפקחים על זרימת הנתונים (Data stream) בין שני צמתים ברשת מחשבים. פיקוח זה מתבטא בשליטה על מהירות ההעברה (רוחב פס), המתבצע על ידי שימוש ב"חלונות" (Sliding window), כאשר גודל החלון קובע את כמות נתונים שמחשב המקור (SOURCE) יעביר למחשב היעד (DESTINATIONׂׂ), לפני שהם יתאמו מחדש פרטים שונים הנוגעים לאופן העברת הנתונים (ביניהם גם גודל החלון). ככל שהחלון גדול יותר, כך מהירות העברת הנתונים עולה. בדרך כלל, כאשר שני המחשבים פנויים, וקו התקשורת ביניהם אמין, החלון יהיה גדול למדי. לעומת זאת, אם אחד המחשבים עסוק, הוא יבקש להקטין את החלון ובכך להאט את קצב העברת הנתונים.

==אמינות החיבור==
קיימות שתי שיטות נפוצות לבדיקת אמינות החיבור - מספרים רציפים (sequencing numbers) ואישורים (acknowledgments) כאשר רוב הפרוטוקולים משתמשים בשילוב של שתיהן.

כאשר משתמשים במספרים רציפים, כל חבילות הנתונים (datagram) שנשלחות על ידי מחשב המקור ממוספרת בסדר עולה. כך יכול מחשב היעד לוודא שהגיעו אליו כל החבילות, ובאם חסרה אחת הוא יכול לבקש את המידע הספציפי.

אישורים משמשים את מחשב היעד להודיע למחשב המקור על החבילה האחרונה שהתקבלה, ולבקש את החבילה הבאה. מספר האישור יהיה המספר הרציף של החבילה הבאה שמחשב המקור צריך לשלוח (לדוגמה: אם נשלחו חבילות 1-10 מחשב היעד ישלח אישור עם המספר 11). גודל החלון קובע את מספר החבילות שאחריהן צריך להגיע אישור - ככל שמספר החלון נמוך יותר, כך כמות הנתונים שיש להעביר גדלה (מכיוון שצריך להעביר כמות גדולה יותר של נתוני בקרה).

==פרוטוקולים של שכבת התעבורה==
* Transmission Control Protocol – TCP
* User Datagram Protocol – UDP
* Stream Control Transmission Protocol – SCTP
* Sequenced Packet Exchange – SPX

==ראו גם==
* מונחים ברשת מחשבים

תעבורה, שכבת ה
OSI
המטה האישי של הרייכספיהרר אס אס

המטה האישי של הרייכספיהרר אס אס (בגרמנית: Hauptamt Persönlicher Stab Reichsführer-SS) היה אחד מהמשרדים הראשיים של האס אס שהוקם בשנת 1933 על ידי היינריך הימלר במטרה להוות מטה אישי לתיאום הפעולות השונות בגופים הכפופים לרייכספיהרר אס אס. 

==פעילות==

משנת 1933 ועד לשנת 1942 עמד בראש המשרד אוברפיהרר קרל וולף, שבהמשך קודם לדרגת ס"ס אוברגרופנפיהרר. תפקידו של וולף היה לפקח על הלו"ז של הימלר ולהעביר את דרישותיו של הרייכספיהרר לכל המשרדים, הסוכנויות והיחידות הכפופות לאס אס. 

לאחר ההתנקשות בריינהרד היידריך בשנת 1942 סר חינו של וולף מעיני הימלר, והוא החליפו בס"ס אוברגרופנפיהרר מקסימיליאן פון הרף, שכיהן בתפקיד זה עד לסיום המלחמה.

הימלר הקים מספר צוותי פרויקטים מיוחדים תחת המטה האישי שלו. ביניהם המטה בטירת וולסבורג וכן החברה המדעית אננארבה, שמחקריה התמקדו בהיסטוריה התרבותית והאנתרופולוגית של הגזע הארי. על מנת לבסס את המחקרים הם ערכו ניסיונות מדעיים ומסעות תיור ברחבי תבל במטרה לאסוף ממצאים שיוכיחו את התאוריה הנורדית.

==השואה==

החלק המדויק אותו מילא המטה האישי של הרייכספיהרר ס"ס בשואה היה נושא למחלוקת גדולה. קרל וולף הצהיר במשפטי נירנברג כי המטה האישי לא היה יותר ממשרד המתעסק בעבודות ביורוקרטיות, ולא היה מעורב כלל בזוועות אותן ביצע האס אס. מנגד, כיוון שרוב הפקודות של הימלר הועברו ליחידות השונות של האס אס על ידי המטה האישי שלו, ספק גדול אם וולף ואנשי משרדו לא היו ערים למעשי האס אס. 

למשל, ב-28 ביולי 1942 שלח סגן שר התחבורה של הרייך, ד"ר אלברט גנצנמילר (Albert Ganzenmüller), דו"ח לוולף ובו כתב:

ב-13 באוגוסט 1942 השיב וולף לגנצנמילר:

אמנם וולף הצהיר במשפטו ב-1962 כי הוא לא ידע באותו הזמן שטרבלינקה משמשת כמחנה השמדה, אלא סבר שהמקום הוא "שמורה יהודית" (Judenreservat; בדומה לתוכנית לובלין) כפי שאמר לו הימלר, לטענתו. אך טענה זו אינה סבירה, ויתרה מזאת, וולף קיבל עותקים מכל המכתבים של קציני האס אס, ומבין חבריו בתקופה זאת ניתן למצוא את אודילו גלובוצניק, המארגן של מבצע ריינהרד; מסיבות אלו, טענותיו של וולף כי הוא והמטה האישי לא ידעו על הנעשה על ידי האס אס ועל השואה אינן סבירות.

וולף שוחרר על ידי הבריטים מהכלא ב-1947. לאחר מכן הועמד לדין בפני בית משפט בגרמניה המערבית, ובנובמבר 1948 נגזרו עליו חמש שנות מאסר, אך ביוני 1949 הוא שוחרר שוב. ב-1962, בעקבות חשיפת ראיות חדשות כנגדו במהלך משפט אייכמן, הוא נעצר שוב על ידי המשטרה הגרמנית והואשם בהשתתפות בגירושם של לפחות 300,000 מיהודי גטו ורשה לטרבלינקה, בגירוש יהודי איטליה לאושוויץ ובהרג פרטיזנים איטלקיים. הוא נידון ל-15 שנות מאסר, אך שוחרר ב-1969 עקב בריאות לקויה.

==הערות שוליים==

קטגוריה:אס אס
הקסם הגדול

"הקסם הגדול", תיאטרון החאן
הקסם הגדול (באיטלקית: La grande magia) הוא מחזה פרי עטו של המחזאי האיטלקי אדוארדו דה פיליפו. הוא נכתב ב-1948, הצגת הבכורה שלו התקיימה ב-1949. 

==תקציר העלילה==
אוטו מרבוליה הוא קוסם הנודד עם פמלייתו הזעירה באתרי נופש, שם הוא מעלה את המופע שלו, אשתו מופיעה עמו כעוזרת לקוסם. בהופעה ב"הוטל מטרופול", יושב בין הצופים בני הזוג די ספלטה – קאלוג'רו הקודר, ואשתו מרתה שאינה שבעת רצון מנישואיה עם הבעל הקנאי. במהלך קסם סטנדרטי של העלמת האשה בארון בעל דלתות כפולות, מנצלת מרתה את ההזדמנות ובורחת עם מאהבה מבעלה. 

מרבוליה שלא צפה זאת, נתון בבעיה - מצד אחד הוא מרחם על הבעל ומצד שני הוא אינו מעוניין להציג עצמו כנוכל. הוא משכנע את הבעל המקורנן שעברה עליו חוויה סוגסטיבית ושהוא נתון עדיין תחת השפעת הקסם. הקוסם נכנס לתפקיד בסיפור שהוא המציא ומשחק עבור הבעל הנבגד את חייו המדומיינים.

==הנפשות הפועלות==
* סיניורה לוקאשו.
* סיניורה מארינו.
* סיניורה זאמפה.
* סיניורינה זאמפה - בתה.
* מרתה די ספלטה.
* קאלוג'רו די ספלטה - בעלה.
* מאריאנו דאלבינו - מאהבה.
* מלצר.
* ג'רבאזיו דאלויטי – שותף של אוטו.
* ארתורו טדאו – שותף של אוטו.
* אמליה – בתו של ארתורו.
* "פרופסורה" אוטו מרבוליה, אמן מדעי נסתר וקוסם מפורסם. מומחה להיפנוזה וטלפתיה.
* זאירה – אשתו.
* מפקח משטרה.
* רוברטו מאליאנו.
* ג'נרינו פוצקיה – משרת של קאלוג'רו.
** משפחת סאלוג'רו:
** גרגוריו – אחיין.
** מתילדה – אמו.
** אורסטה אינטרולי – גיסו.
** רוזה אינטרולי – אחותו ואשתו של אורסטה.
*שוטרים, עובדי במה, עוזריו של אוטו, לקוחות בית-המלון, עוברי-אורח.

==המחזה בתיאטרון המקצועי הישראלי==
תיאטרון החאן, הצגת בכורה: 1 באוגוסט 2009
* יוצרים: עברית – דורי פרנס, בימוי – אודי בן-משה, תפאורה ותלבושות – פרידה קלפהולץ-אברהמי, מוזיקה – יוסף ברדנשווילי, תאורה – רוני כהן.
* משתתפים: פלורנס בלוך – אורחת במלון, זיירה, מתילדה. שמרית לוסטיג – מרתה די ספלטה. ניר רון – קאלוג'רו די ספלטה. יוסי עיני – ג'רבאזיו פנה, רוברטו מאלייאנו, אורסטה אינטרולי. יהויכין פרידלנדר – ארתורו רקיה, גרגוריו. נילי רוגל – אמליה, רוזה אינטרולי. ויטלי פרידלנד – מלצר, ג'נארינו פוצ'קיה. ארז שפריר – אוטו מרווליה. לירון ברנס – מארינו ד'אלבינו, המפקח המשטרתי.

==קישורים חיצוניים==
* [https://web.archive.org/web/20131105214247/http://www.khan.co.il/show_heb.php?id=86 עמוד ההצגה ], באתר תיאטרון החאן
* [https://web.archive.org/web/20131105212031/http://www.khan.co.il/specials/alon/kesem/index.html התוכניה הדיגיטלית של ההצגה], באתר תיאטרון החאן

==הערות שוליים==

קטגוריה:מחזות איטלקיים
קטגוריה:מחזות משנות ה-1940
פארק אקו

פארק אקו (באנגלית: Echo Park) הוא אתר טבע מוגן בקולורדו שבארצות הברית, חלק מהמונומנט הלאומי דינוזאור. באתר זה נשפך הנהר ימפה (Yampa River) לנהר גרין, יובל של נהר הקולורדו המתפתל בהמשך סביב מונולית אבן חול ענק המכונה "סלע ספינת הקיטור" (Steamboat Rock). מפגש הנהרות באזור, שבו סדרת העתקים, יצר את אחד מאתרי הנוף היפים ביותר במונומנט הלאומי דינוזאור. האתר משמש ביתם של בעלי החיים בסיכון כדוגמת בז נודד, עיטם לבן-ראש ומיני הדגים: Ptychocheilus lucius, Xyrauchen texanus.

הממצאים הארכאולוגיים מעידים שקניוני המשנה והאזורים המוגנים בעמק הנהר גרין היוו בית לתושבים מתרבות פרימונט ששגשגה בין המאה ה-7 למאה ה-13. תושבים אלו היו נוודים למחצה שחיו בבתים שבחלקם היו חפורים באדמה וידועים בעיקר מאמנות הסלע שהותירו אחריהם על קירות הקניונים ובמחסות סלעים. האירופאים הראשונים שהגיעו לאזור היו ויליאם אשלי (William H. Ashley) וציידי הפרוות שלו ב-1825. ב-1869 מיפה הגאולוג ומגלה הארצות האמריקני ג'ון וסלי פאוול את המקום במסגרת מסע המחקר הראשון שלו ברמת קולורדו והוא שהעניק למקום את הכינוי "פארק אקו" (מאנגלית פארק ההד). המתיישב האירופאי הראשון היה פטריק לינץ' (Patrick Lynch), מתבודד שהקים את ביתו באתר ב-1883.

כשהוכרז המונומנט הלאומי דינוזאור ב-1915 הוא לא כלל את פארק אקו. אתר זה נוסף יחד עם שטחים נוספים בקולורדו למונומנט הלאומי ב-1938. האתר נמצא באזור מבודד והאנשים היחידים המגיעים לאזור הם תיירים המגיעים ברפסודות במורד הנהר גרין. אתרי התיירות העיקרים הם הבתים של המתיישבים הראשונים, מערת הלחישות (Whispering Cave) והפטרוגליפים של ערוץ פול (Pool Creek Petroglyphs).

==מחלוקת סכר פארק אקו==
בשנות ה-50 של המאה ה-20 עוררו התוכניות של לשכת הטיוב של ארצות הברית להקים עשרה סכרים בעלות של מיליארד דולר במסגרת מיזם אגירת מי נהר הקולורדו התנגדות כאשר התברר שאחד מהסכרים המוצעים עתיד להיבנות בפארק אקו במרכז המונומנט הלאומי דינוזאור. המחלוקת צברה תאוצה, הגיעה לממדים לאומיים והשתלטה על השיח של שימור הטבע במשך שנים. דייוויד ברואר, מנכ"ל ארגון שמירת הסביבה מועדון סיירה והווארד זנאייזר (Howard Zahniser) מחברת אזורי הטבע הבראשיתי (The Wilderness Society) הובילו מערכה לאומית בקנה מידה חסר תקדים לשימור הקניונים הנופיים של הנהרות גרין וימפה. הם טענו שאם מונומנט לאומי אינו מוגן בפני פיתוח מודרני, איך ניתן יהיה לשמור על שלמותו של אתר טבע כלשהו?

מולם ניצבו חברי הקונגרס של ארצות הברית רבי ההשפעה ממדינות מערב ארצות הברית, שהיו מחויבים למיזם במטרה להבטיח את הזכויות בשימוש במים, להשיג חשמל הידרואלקטרי זול ולפתח את מאגרי המים שמאחורי הסכרים כאתרי תיירות. לאחר ויכוחים ממושכים הגיעו חברי הקונגרס לפשרה על פיה לא יוקם סכר בפארק אקו בתמורה להסכמה להקמת שאר הסכרים שבמיזם. חוק מיזם אגירת מי נהר הקולורדו נחקק ב-11 באפריל 1956. בחוק נקבע כי "שום סכר או מאגר מים לא יבנה על סמך חוק זה בתחומי פארק או מונומנט לאומי כלשהם".

היסטוריונים מעריכים כיום שמחלוקת סכר פארק אקו סימלה את תחילת התקופה שבה היו כמה הצלחות פוליטיות גדולות לתנועה לשימור הסביבה כדוגמת חוק הטבע הבראשיתי (Wilderness Act) וחוק הנהרות הנופיים והפראיים (Wild and Scenic Rivers Act).

==לקריאה נוספת==
<div class="mw-content-ltr">
*James Lawrence Powell, Dead Pool: Lake Powell, global warming, and the future of water in the West, University of California Press, 2008 ,ISBN=0-520-25477-5
</div>

==קישורים חיצוניים==

==הערות שוליים==

קטגוריה:ארצות הברית: שמורות טבע
קטגוריה:קולורדו: גאוגרפיה
טוען מוסמך

תעודת טוען מוסמך
טוען מוסמך הוא מי שהוסמך לסייע בהתנדבות בבית משפט לתביעות קטנות.

==חוק בתי המשפט==
סעיף 63(א) לחוק בתי המשפט קובע כי בבית משפט לתביעות קטנות, אין לבעלי דין זכות להיות מיוצגים על ידי עורכי דין, אלא ברשות בית המשפט ומטעמים מיוחדים. כוונת הסעיף היא כי קיום דיון ללא ייצוג יאפשר דיון פשוט ומהיר לעומת דיון עם ייצוג. עם זאת, בין הפונים לבית הדין יש רבים שמתקשים לייצג את עצמם, אם בגלל שפה, אם בגלל אי הבנת ההליך ואם בשל מורא המקום. הצורך לסייע למתדיינים בייצוג שלא על ידי עורכי דין, מקבל מענה בסעיף 63(ב) לחוק. בית המשפט יכול לאשר לצדדים ייצוג על ידי מתנדב שייצוג אינו עיסוקו הרגיל. 

סעיף 20 לחוק לשכת עורכי הדין, תשכ"א - 1961 קובע רשימה של פעולות אשר רק עורך דין רשאי לעסוק בהן. עם זאת, סעיף 21 לחוק מאפשר למי שאינו עורך דין לייצג לפני בית-משפט, בית-דין, גוף או אדם אחר שהייצוג לפניהם מוסדר בחיקוק. 

מכאן הצורך במייצגים בעלי הכשרה שאינם עורכי דין ואשר פועלים בהתנדבות ללא תמורה. 

==תעודת הסמכה==
תעודת ההסמכה מונפקת על ידי המועצה הלאומית להתנדבות בישראל על פי אישור שר המשפטים, המכיר במועצה כארגון צרכנים לפי חוק בתי המשפט (נוסח משולב) התשמ"ד-1984 (בתי משפט לתביעות קטנות).
המבקשים לקבל הסמכה נדרשים להשלים קורס טוענים בהיקף של 120 שעות הכולל את הפרקים הבאים: בתי המשפט בישראל, סדר דין, בתי משפט לתביעות קטנות, דיני חוזים, דיני תאגידים, דיני נזיקין, כתב תביעה, כתב הגנה, כתב תשובה לכתב ההגנה, דיני קניין, שטרות וכרטיסי חיוב, התנדבות וארגוני צרכנים, דיני צרכנות, לשון הרע, חופש מידע, כלים מעשיים בעבודת הטוען, חקירת עדים, משפט מבוים.
המנהל המקצועי של הקורסים הוא עו"ד עופר יחיאל. 

==תוקף התעודה==
לתעודת טוען מוסמך יש תקופת תוקף של שלוש שנים מיום הנפקתה. בתום התקופה על הטוען לבקש את חידוש התעודה. החידוש מותנה בחתימה על התחייבות לפעול על פי הכללים. עיקרי הכללים: איסור להציג את עצמו כעורך דין; לפעול רק בהתנדבות; לשמור על סודיות הפונים; לא לפעול במצב של ניגוד עניינים.
בנוסף נדרש חידוש ההצהרה כי "כל הפעילות נעשית בהתנדבות, ואך ורק בנושאים הנוגעים להכשרתו והסמכתו כטוען מוסמך בבית משפט לתביעות קטנות". 
כל הפרה של ההתחייבות, או פעולה שאינה הולמת את התפקיד, תהווה עילה לדרישת המועצה להתנדבות להפקיע את תעודת הטוען. 

==סוגיית השם==
השם המתבקש לבעלי ההסמכה הנדונה עשוי היה להיות "טוען משפטי מוסמך" (על משקל טוען רבני מוסמך). במהלך גיבוש החוק, לשכת עורכי הדין הביעה התנגדות למילה "משפטי" מחשש להטעיה כי מדובר במשפטן או בעורך דין. על כן הוסכם על המונח "טוען מוסמך", ללא זיקה ל'משפט'. 

==ראו גם==
* טוען רבני 
* תביעה קטנה
* כותב בקשות

==קישורים חיצוניים== 

* 
* [https://web.archive.org/web/20131106001310/http://www.ivolunteer.org.il/Index.asp?ArticleID=396&CategoryID=630&Page=1 טוענים בבית משפט לתביעות קטנות משמשים פה לעולים חדשים], באתר המועצה להתנדבות 
* [http://www.news1.co.il/Archive/003-D-36674-00.html?t=005148 תביעות קטנות? לא עוד עו"ד] באתר [http://www.news1.co.il/ News1] 
 
==הערות שוליים==

קטגוריה:סדר דין אזרחי
קטגוריה:התנדבות בישראל ובארץ ישראל
מניפולציה (התנהגות)

תיאור סנסציוני של [[טבח בוסטון (5 במרץ 1770): תמונות כאלה שימשו כדי לעורר אי שביעות רצון ולטפח אחדות בקרב המתיישבים האמריקנים נגד הכתר הבריטי לפני מלחמת העצמאות האמריקאית.]]
סחיטה רגשית (נקראת גם מָנִיפּוּלַצְיָה רגשית; בעברית טִפְלוּל), היא סוג של השפעה חברתית, בה אדם מנסה לשנות את תפיסתו או התנהגותו של אדם אחר, באמצעות טקטיקות הנקשרות עם ערמומיות (הצגה משכנעת של מידע מסולף), רמייה או ניצול.

במצב זה האדם מנסה להביא אדם אחר לחוש, לחשוב, או להתנהג באופן מסוים, על ידי הצבת טענה בפני מושא המניפולציה, אשר עשויה להישמע אמינה ואפילו מדויקת, אך ככלל אינה כזו, והיא משקפת סילוף מודע של המציאות, ומביאה להטעיית המאזין; זאת לצורך רווחתו או טובתו האישית של מבצע המניפולציה.

אדם המשתמש בטכניקה זו לעיתים תכופות מכונה מניפולטור, וקיימת נטייה להחשיב אנשים בעלי יכולת זו למתוחכמים קמעה, ולעיתים גם לבעלי יכולת התנסחות גבוהה יחסית.

בין השאר, הרצון להשיג ממון ומשאבים, או לקבל תחושת גמול נפשי, עשויים להביא אנשים להתנהג במניפולטיביות.

טכניקות רטוריות הנפוצות בעשיית מניפולציות הן למשל דמגוגיה, דחלול, סרקזם, ואף צורות מסוימות של הומור.

== דוגמאות ==
* אישה המנסה לגרום לבן זוגה לשעבר לשוב אליה בטענה כי הוא מתאים רק לה, ורק היא מבינה את מטען אישיותו הספציפי, על אף ידיעתה שאין הדבר כך, או על ידי ניסיונות פיתויו באופנים מיניים שונים.
* חברת תרופות שמנסה לפרסם טיפול תרופתי על ידי הפחדה – לאוכלוסייה שלא נמצאת בכלל סיכון, למשל חיסון נגד מחלות מין – לתינוקות.
* אדם הנחשף לתחושת עליונות הטוען בפני אדם אחר כי רק כאשר יתבגר יבין את הנאמר, זאת כאשר האדם יודע שהמאזין הבין את הנאמר. אם המאזין מביע מבע המסכים עם הטענה, הרי שמבצע המניפולציה השיג את התחושה לה נחשף.
*אישה עשירה הטוענת בפני בן זוגה מנישואי תועלת כי אם יעזוב אותה, יהפוך לחסר כל, על אף שאין כל הכרח לכך.
*אדם המשכנע את זוגתו כי אם תעזוב אותו, עלול הוא לפגוע בעצמו, וכך מאלץ אותה להישאר בזוגיות עמו בניגוד לרצונה.

== שימוש אתי במניפולציות ==
מניפולציות שבין אדם לאדם ובין אדם לקבוצה יוצאות מאופיין השלילי בעיקר במסגרות חינוכיות, שם הן מקובלות כדי להעניק ידע בסיסי נדרש לילדים אשר כביכול אינם חפצים בידע זה. גם בטיפול הרפואי מניפולציה יכולה להיעשות על ידי מתן גלולות פלצבו לילדים בטענה כי אלו הן תרופות; כך עצם המחשבה של הילד שהוא נוטל תרופה, יכולה לסייע בהחלמתו מבעיה מסוימת (אשר אינה דורשת טיפול רפואי ממשי).

ייתכנו גם מצבים אחרים בהם מניפולציה אינה בעלת כל אופי בעייתי, והיא למעשה נתפסת כטובה או נעימה, כגון נתינת הרגשת ביטחון לאדם הזקוק לו.

מניפולציות הן חלק בלתי נפרד מתחומי מחקר שונים (ככלל, אלו במדעי החברה).

==ראו גם==
* דמגוגיה
* הונאה
* התעללות רגשית
* אינדוקטרינציה
* מיון עובדים
* שטיפת מוח

==קישורים חיצוניים==

==הערות שוליים==

קטגוריה:רטוריקה
קטגוריה:הונאה
קטגוריה:נרקיסיזם
קטגוריה:השפעה חברתית
כנען כפי שנשלטה הן בימי אברהם הן בתקופת ישראל עם התחנות והאומות הגובלות בה

מפת ג'ון ספיד
"כנען כפי שנשלטה הן בימי אברהם הן בתקופת ישראל עם התחנות והאומות הגובלות בה" (באנגלית: Canaan as it was possessed both in Abraham and Israels dayes with the stations and bordering nations) היא מפה עתיקה של ארץ ישראל שהוכנה על ידי ההיסטוריון והכרטוגרף האנגלי ג'ון ספיד בשנת 1595. העותק היחיד של המפה נמצא כיום באוסף ערן לאור בספרייה הלאומית בירושלים.

המפה היא מפת קיר והיא המפה הראשונה שצוירה על ידי ספיד.

==תיאור המפה==
המפה מורכבת מארבעה גיליונות, שגודלם 957 על 745 מ"מ.

המפה מבוססת על מפת בנדיקטוס אריאס מונטנוס (שבתורה התבססה על מפת סאנטו וסקונטה). מפתו של ספיד גדולה ממפות אלה וכוללת אזורים אשר אינם מופיעם בהם כגון: אזור הסהר הפורה (מסופוטמיה), חצי האי ערב, חופי טורקיה והאי קפריסין, ודלתת הנילוס.

המפה מכילה פרטים היסטוריים, ובהם גבולות נחלות השבטים (בקווים מקווקווים), ומסלול יציאת מצריים שלאורכו דמויות מיניאטוריות המתארות אירועים לאורך המסלול.

ברביעים הימני והשמאלי התחתונים טבלה של מראי מקומות, על פי קווי רוחב וקווי אורך של אתרים המצויים במפה.

ייחודה של המפה באיורי הכרטושים (מסגרות מאוירות) המצויים בצידיה, כרטושים גדולים ברביעים העליונים, וקטנים ברביעים התחתונים, כאשר ברביע השמאלי התחתון של המפה מופיע כרטוש המעוטר בנשר הרלדי ובו כתובת הקדשה לסר רוברט קוטון שעודד את ספיד להתחיל בציור מפות.

ברביע הימני העליון מופיע במסגרת איור המתאר את 'אדם וחוה', המבוסס על תחריט של אלברכט דירר בשם זה משנת 1504 (בשינויים קלים - בעיקר בבעלי החיים המתוארים ברקע הדמויות, כך לדוגמה, בתחריט של דירר מופיעה דמות שור שוכב מימין לחוה, ואילו במפה הוא מופיע משמאל לאדם; בתחריט חוה מתבוננת באדם ופניה בפרופיל, ואילו במפה פניה פונים לחזית). בראש המסגרת מופיע הכיתוב "אלוהים" במסגרת נוספת.

ברביע השמאלי העליון מופיעים בתוך המסגרת משה ואהרון האוחזים בלוחות הברית. מעל מסגרת זו מופיע השם המפורש במסגרת מעוטרת. מעל משה ואהרון מופיעים איורים המתארים את המזבח במשכן, שולחן לחם הפנים, המנורה וארון הברית, וכן בין אהרון ומשה מופיע תיאור של מגדל בבל.

==לקריאה נוספת==
* אריאל תשבי, ארץ ישראל במפות ממידבא ועד הלוויין, הוצאת מוזיאון ישראל ומשרד הביטחון, ההוצאה לאור
<div class="mw-content-ltr">
* Eran Laor and S. Klein, Maps of the Holy Land, New York and Amsterdam, 1986
* K. Nebenzahl, Maps of the Holy Land, TeL Aviv, 1986</div>

==קישורים חיצוניים==
* [https://web.archive.org/web/20131114063632/http://jnul.huji.ac.il/dl/maps/pal/html/eng/pal002369061.htm מפת ג'ון ספיד] באתר הספרייה הלאומית

קטגוריה:פריטים באוסף הספרייה הלאומית
קטגוריה:יצירות המאה ה-16
קטגוריה:מפות ארץ ישראל
קטגוריה:כנען
תשישות חום

תשישות חום היא תגובה חריפה של הגוף לחשיפה לחום. מציגה את העובדה שעלייה בחום הגוף אינה חייבת להיות תוצאה של איבוד נוזלים (התייבשות). 

הסכנה העיקרית לגוף האדם בתשישות החום היא ההידרדרות למצב מסכן חיים שהוא מכת חום. אדם הסובל מתשישות חום, אם לא יורחק מהגורם המסכן, מצבו ידרדר עד כדי מוות.

==סימנים וגורמים לתשישות חום== 

*שהייה בחום ובחוסר שתייה
*שינויים במצב המנטלי (עצבנות, אי שקט, בלבול, קהות חושים)
*דופק מהיר
*סחרחורות
*בחילות / הקאות (שייתכן שגרמו לאיבוד נוזלים מוקדם יותר, וכעת ממשיכות לגרום להתייבשות אם לא התפתחה כבר)
*כאבי ראש
*שלשולים (מדרדרים את המצב על ידי איבוד נוזלים)
*התכווצויות שרירים
*עילפון

==טיפול בתשישות חום==
הטיפול בתשישות החום הוא בעיקרו הורדת טמפרטורת הגוף בהקדם האפשרי לפני התפתחות של מכת חום.

*הרחקה למקום מוצל וקריר
*הפסקת כל פעילות גופנית (כדי למנוע עומס, ייצור אנרגיה והעלאה נוספת של טמפרטורת הגוף)
*השלמת נוזלים על ידי מתן שתייה קרה וממותקת ועירוי נוזלים.

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:רפואת חירום
קטגוריה:תוצאות גורמים חיצוניים
נונאטאק

נונאטאק סטאר, [[ארץ ויקטוריה, אנטארקטיקה]]
נוּנאטאק (משפות האינואיטים: Nunataq) הוא צורת נוף חשופה, במקרים רבים סלעית, של רכס הרים, הר או פסגה שאינם מכוסים בקרח או בשלג בתוך (או בשולי) שדה קרח או קרחון. השימוש במונח טיפוסי באזורים של תכסית קרח קבועה. נונאטאקים מספקים ציוני דרך נוחים לזיהוי ולייחוס בקרחונים או כיפות קרח ובמקרים רבים מעניקים להם שמות.

צורות חיים על נונאטאקים מבודדות לעיתים קרובות על ידי הקרח או הקרחון המקיף אותן ויוצרות בתי גידול ייחודיים. צורתם של נונאטאקים זוויתית ומשוננת בדרך כלל מחמת השפעות קפיאה-הפשרה ועומדת בניגוד בולט למתווים המעוגלים, הרכים יותר של סלעים שנשחקו על ידי קרחונים לאחר נסיגת הקרחון.

מקור המילה נונאטאק בשפה הגרינלנדית.
האי ליווינגסטון]]

==קישורים חיצוניים==

* 

*
קטגוריה:גאולוגיה קרחונית
אירשבה

אירשבה (באוקראינית: Іршава, בסלובקית: Iršava, בהונגרית: Ilosva, ביידיש: אורשיווא) היא עיר קטנה באוקראינה במחוז זקרפטיה, המרכז המינהלי של נפת אירשבה. רוב תושבי העיירה (98.5 אחוז) הם אוקראינים. 

האזכור הראשון של העיר בכתובים של העיר הוא משנת 1341. בעבר, העיר הייתה שייכת לאימפריה האוסטרו-הונגרית. לאחר קריסתה בשנת 1918 ועד 1938 היא הייתה חלק מצ'כוסלובקיה, אז שבה לשליטה הונגרית בעקבות הסכם מינכן.

==יהודים==
בשנת 1880 גרו בעיירה 101 יהודים, בשנת 1921, התגוררו 771 יהודים. כמו כל יהודי האזור, רוכזו תושבי אירשבה בגטו מונקץ' באפריל 1944 וגורשו לאושוויץ, שם נספו רובם, בחודש מאי. 

בעיירה שירתו ברבנות הרב שבתי ליפשיץ – מחבר ספרים ידועים. בשנת 1911 התקבל למשרת רבנות העיר – הרב יואל טייטלבוים, האדמו"ר מסאטמר. היה זה מקום רבנותו הראשון, בו כיהן עד 1925, אם כי מיעט לשהות בעיר בין 1914 ל-1922.

==גלריה==
<gallery mode="packed" heights="70">
קובץ:Irshava (Ilosva),former Great synagogue,later-the club.jpg|בית הכנסת הגדול באירשבה
file:Irshava (Ilosva),former Sheriffs Office.jpg|בית כנסת נוסף באירשבה, כיום מרכז תיירות
file:Irshava (Ilosva), Jewish cemetery -01.jpg|בית הקברות היהודי באירשבה
</gallery>

==קישורים חיצוניים==

* 
* [http://www.encyclopediaofukraine.com/display.asp?linkPath=pages\I\R\Irshava.htm אירשבה] באנציקלופדיה האוקראינית
* 

קטגוריה:מחוז זקרפטיה: יישובים
קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:שואת יהודי צ'כוסלובקיה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-14
קפסטול

קפסטול (באנגלית: Cafestol) הוא טרפן המצוי בעיקר בפולי קפה. כ־0.6% ממשקל פול קפה מסוג ערביקה הוא קפסטול. ניתן למצוא את הכמויות הגבוהות ביותר של הקפסטול במשקאות קפה לא מסוננים כגון קפה פלאנג'ר וקפה טורקי. במשקאות קפה מסוננים כמות הקפסטול היא זניחה.

מחקרים הראו כי צריכה של קפסטול מגבירה את כמות הכולסטרול בדם אצל גברים ב-8% ואצל נשים ב-10%.

==השפעות ביולוגיות==
קפסטול הראה תכונות העוזרות למניעת סרטן אצל חולדות. קפסטול משמש גם כאגוניסט ליגנד לקולטנים גרעיניים.
לקפסטול גם תופעות המונעות פרקינסון בזבוב הפירות.

==ראו גם==
*קפאין
*קהוואול

==קישורים חיצוניים==

* 

קטגוריה:טרפנואידים
טוביה רוזנפלד

טוביה ששון רוזנפלד (נולד בי"ד באדר ה'תשל"ב 29 בפברואר 1972) הוא שחקן, במאי, תסריטאי, עורך טלוויזיה ובמה ומוזיקאי ישראלי. מזוהה במיוחד עם הדמות טוביה מהתוכנית אסי טוביה וחברים בערוץ מאיר לילדים.

==ביוגרפיה ומשחק==
רוזנפלד נולד בלונדון ועלה לישראל בגיל שנתיים עם משפחתו. בילדותו למד בבתי הספר "נעם בנים" בירושלים ובתיכון למד בישיבת נווה שמואל באפרת. לאחר מכן למד בישיבת אור עציון, את השירות הצבאי בנח"ל עשה במסגרת ההסדר. מ-1995 מנגן באירועים פרטיים. שיחק בתיאטרון אספקלריא ומגיש בערוץ 7 תוכנית בשם "מתכוננים לגאולה".

רוזנפלד נשוי לחן, אב לשישה ומתגורר בבית שמש.

=== שחקן בערוץ מאיר לילדים ===
בשנת תשס"ז (2007) הוקם ערוץ מאיר לילדים כאלטרנטיבה דתית לתוכניות הילדים והנוער. הם חיפשו מגיש לפינה בשם "תנ"ך חי" ואיתרו את רוזנפלד שעד אז שידר ברדיו ועסק במוזיקה. מספר חודשים לאחר מכן הגיע אסי צובל לערוץ כעורך שיעורים תורניים וכעורך תוכניות הילדים. רוזנפלד וצובל החלו לשחק בתוכנית "אסי וטוביה". בהמשך שונה השם ל"אסי טוביה וחברים". טוביה הוא "המבוגר האחראי" המסייע לילד אסי להתמודד עם אתגרים. עם השנים שיחק בעוד תוכניות בערוץ מאיר לילדים:
*הסוד של ירושלים
*הרפתקאות אסי וטוביה בעיר דוד
*תלמוד ישראלי
*אבות לילדים
*פותחים בוקר עם טוביה
*עלילות ארץ גושן
*סיפורי לילה טוב
*מעשה שהיה
*חקירה בין ממדית

=== הצגות במה ומחזות זמר ===
רוזנפלד השתתף בכמה הצגות ילדים בתפקיד ראשי. ב-2008 החל לשחק לצד אסי צובל בהצגה "מחר זה מחר" שכתב וביים אסי צובל ומבוססת על הסיפור "מעשה מביטחון" מאת רבי נחמן מברסלב. ב-2010 החל לשחק בהצגת היחיד "טוביה ומקסימוס עושה ניסימוס" שכתבה אפרת קליין וביים יענקל'ה קליין. בהצגה זו גילם שבע דמויות והפעיל בובה. ב-2014 החל לשחק לצד דן סודרי במחזמר "קשורים" שכתבה נחמי רייס העוסק בעולם הווירטואלי והשפעותיו. ב-2016 שיחק במחזמר "האוצר מתחת לגשר" שכתב ביים ועיבד איז'ו ליבוביץ'. ב-2017 שיחק במחזמר "טוביה וחבורת 366" לצדם של שחקנים נוספים מערוץ מאיר לילדים.

===מוזיקה===
רוזנפלד הוציא סדרת אלבומים בשם "טוביה שר לילדים", המאגדים שירים מוכרים. בסדרה 8 אלבומים: "מזמור שיר", "שמח ורוקד", "עם ישראל חי", "אשא עיני", "אהבת ישראל", "לכה דודי", "הללויה", והאלבום הכפול "טוביה שר תנ"ך".

==קישורים חיצוניים==
* 
 
* 
* 
* [http://www.chasidinews.com/3383/ לא מסתכל בקנקן: טוביה רוזנפלד מתחיל ל…שיר!], באתר "חסידיניוז", 20 בספטמבר 2010
* 
* 
* 
* 
* 

קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:ישראלים ילידי אנגליה
קטגוריה:עולים בשנות ה-1970
קטגוריה:בוגרי ישיבת ההסדר אור עציון
קטגוריה:בוגרי ישיבת נוה שמואל
קטגוריה:ערוץ מאיר לילדים
קטגוריה:בית שמש: אישים
קטגוריה:ישראלים שנולדו ב-1972
סולתם K6

סולתם K6 היא מרגמה כבדה בקליבר 120 מ"מ תוצרת חברת סולתם מערכות הישראלית. המרגמה היא גרסה מחודשת ומשוכללת של המרגמה M30.

== פריסה צבאית ==
K6 נכנסה לשירות בצבא ארצות הברית בשנת 1991 תחת השם "M120 Mortar System" (מערכת המרגמה M120). התפקיד של המרגמה היא לספק אש ארטילרית תלולת מסלול נגד האויב. המרגמה מותאמת לתחמושת של 120 מ"מ וגם של 81 מ"מ.

המרגמה מותאמת להרכבה על נגמ"שים וכלי רכב אחרים דוגמת. M1064 ו-M1129. בתצורה זו היא תסווג כמרגמה מתנייעת כמו כן, ניתנת לנשיאה אותה על ידי לוחמי חיל רגלים כאשר המרגמה מפורקת וכל חייל נושא חלק אחר.

בשנת 2007 צבא ארצות הברית הזמין 588 יחידות של הדגמים החדשים של המרגמה כדי להרכיבם על פלטפורמות ניידות.

== מפרט טכני ==
*טווח מקסימלי: 7,240 מטרים
*טווח מינימלי: 200 מטרים
*משקל: 144.7 ק"ג, 326.1 ק"ג – כאשר נמצאים על נושאי מרגמות
*קצב אש: 16 פגזים בדקה (מקסימום) 4 פגזים לדקה (אש רציפה)
*אנשי צוות: 5 אנשים

== משתמשים ==
* – צבא ההגנה לישראל
* – צבא ארצות הברית: דגמים M120 ו-M121
* – חיל הנחתים הברזילאי
* – בונדסוור
* – צבא מצרים
* – צבא דנמרק
* 
* – צבא עיראק (לאחר תקופת סדאם חוסיין)
* – צבא מקסיקו
* – צבא קירגיזסטן
* – צבא מרוקו
* – משטרת סין
* – צבא סלובניה

== ראו גם ==
*קשת

== קישורים חיצוניים ==

*[http://www.thefreelibrary.com/Pocket+artillery.(Infantry:+mortars)-a0146354592 מרגמות קטנות] 
*[http://www.globalsecurity.org/military/systems/ground/m120.htm דגם M120 של 120 מ"מ] 
*[http://www.globalsecurity.org/military/library/policy/army/fm/23-90/ch7.htm מידע על דגם M120] 

קטגוריה:אמצעי לחימה ישראליים
קטגוריה:מרגמות
פארק תעשיות רמת דלתון

לוגו הפארק
פארק תעשיות רמת דלתון הוא אזור תעשייה הממוקם ברמת דלתון, בין המושבים דלתון וכרם בן זמרה. 

הפארק נפתח בסוף שנות ה-90 של המאה ה-20. שטח הפארק כ-640 דונם, ומפעילות אותו המועצות האזוריות מרום הגליל ומבואות החרמון, המועצה המקומית גוש חלב, ועיריית צפת. ראש מועצת מבואות החרמון בני בן-מובחר משמש כיו"ר הנהלת הפארק, וללו וילנסקי כמנכ"ל.

הפארק ממוקם באזור עדיפות לאומית א' ובקו העימות, דבר המעניק למפעלים השוכנים בו הטבות מס, ועדיפות במכרזי משרד הביטחון.

== מפעלים בפארק ==
בתחומי הפארק שוכנים כ-27 מפעלים. בהם מיטרוניקס, יקב דלתון, יקב אדיר, יקבי כרמל, יקב רימון, מבשלת בטרפליי (Butterfly), מעיין מירון, ישקר, פתפותים - לחמים ומאפים מקמח כוסמין ואלכם מדיקל.

==גן התעשייה דלתון==
בשנת 2006, נחנך בתוך הפארק "גן התעשייה דלתון" שנבנה ביוזמת התעשיין סטף ורטהיימר על שטח של 100 דונם, על סמך המודל של גן התעשייה תפן.
== חבל כרמים ==
מיקום הפארק בלב כרמי הגליל ומספר היקבים הרבים באזור, הביא בשנת 2010 למיתוג האזור כ"טוסקנה של הגליל" תחת השם "חבל כרמים".
במסגרת המיתוג שנערך על ידי חברת "SKS", הגיעו לפארק משלחת של 22 סומליירים איטלקים. ב-21 באוגוסט 2010, חנך הנשיא שמעון פרס את החבל.
==מנחת דלתון==
בשנת 2002, הוקם בסמוך לפארק מנחת דלתון למטוסים קלים, כדי שישרת את תושבי מרום הגליל ויזמים בפארק. המנחת לא זכה להצלחה והוסב בשנת 2016 לשמש מסלול לספורט מוטורי.
== הערות שוליים ==

רמת דלתון
קטגוריה:מועצה אזורית מרום הגליל
קטגוריה:מועצה אזורית מבואות החרמון
קטגוריה:צפת: כלכלה
קטגוריה:הגליל העליון
קטגוריה:דלתון
סטאלג (סדרת ספרים)

ספרי סְטָאלָג הם סדרת ספרי כיס ארוטיים (ספרות זולה) עבריים שהיו נפוצים בישראל בשנות ה-60 של המאה ה-20, ועסקו בעיקר בחיילים שבויים במחנה שבויים נאצי (בגרמנית: Stalag – "מחנה שבויים"), העוברים התעללות מינית בידי הסוהרות. עלילתם של ספרים אחרים מסוג זה מתרחשת במלחמות אחרות, אך במרכזה נותר השילוב של סקס וסאדיזם. ישנם יותר מ-100 ספרים שונים בסגנון זה, העוסקים במלחמות שונות, ואף במלחמות ביפן, קוריאה, אלג'יריה, אפריקה, קובה ודרום אמריקה.

הספרים הוצגו כתרגום מאנגלית, ולמחבריהם ניתנו שמות לועזיים הולמים, כגון "ויקטור בולדר", "קים רוקמן", "מדלין רושמון", אך למעשה נכתבו על ידי כותבים ישראלים, ובראשם מירון אוריאל. הספרים יצאו לאור בהוצאת ינשוף והמו"ל העיקרי של הספרים היה עזרא נרקיס. 

הספר הראשון בסדרה יצא לאור בשנת 1961, ונקרא "סטאלג 13", בעקבות סרטו הנודע של בילי ויילדר משנת 1953, "סטלאג 17". מחבר הספר, אלי קידר, נקרא בשם העט "מייק באדן". ספרים נוספים, כגון "סטאלג 33" נקראו במספרים סידוריים, ובהמשך ניתנו שמות אחרים, כגון "סטאלג הזאבות". אף שהספרים היו בדיוניים, בעטיפה האחורית של אחדים מהם הם הוצגו כתיאור היסטורי. הספר "הייתי מפקדו של סטאלג" נכתב (על ידי מירון אוריאל) כזיכרונותיו לכאורה של "קולונל מרטין רוזנברג". 
 
שניים מהספרים, "הייתי כלבתו הפרטית של קולונל שולץ", מאת "מוניק קורנו", ו"הנה בא הקברן המתוק" מאת "מייק באדן", הוחרמו על ידי המשטרה, והמו"ל, יצחק גוטמן, הורשע בפרסום דבר תועבה שעלול להביא להשחתת המידות.

בשנת 2006 יצא סרטו הדוקומנטרי של ארי ליבסקר "סטאלגים: שואה ופורנוגרפיה בישראל" (60 דק'), המנתח את עלייתה ונפילתה של תופעת הסטאלגים על רקע משפט אייכמן וכתבי ק. צטניק.

==אזכורים בתרבות==
* באחד מפרקי סדרת התסכיתים "משפחת שמחון" תופס מר שמחון את בתו נאווה קוראת בספר "סטאלג 340" והוא מקריא מתוכו "היא עמדה מולו עם הפרגול כששדיה חשופים". כשנאווה מודה שקנתה את הספר, הוא זועם: "בכסף שלי? בכסף שאני עובד וטורח להשיג אותו, את קונה שמלאג עם שדיים חשופות?"
* בסרט "אסקימו לימון" בנצי הרגיש, מגיבורי הסרט, קורא סטאלג באמבטיה.
* בספרה של לימור נחמיאס, "סרט לבן על כיפה אדומה", גיבור הספר מוצא בעיזבון של אביו אוסף של סטאלגים, ומעניק אחד מהם שי לאהובתו (עמ' 101).
* בספר סיפור על אהבה וחושך, מספר עמוס עוז על אביו שגער בו בנערותו: "רובץ שתים עשרה שעות רצופות על הגב וקורא דברי הבל וזבל?... בושה וחרפה! 'גמד' ו'סטאלאג'! גועל נפש כזה, שמיועד רק לחלאת אדם!"
* בסדרה היהודים באים מוזכרת סדרת הספרים במערכון שלם, המציג גרסה סאטירית של המשפט נגד כותביה.

==לקריאה נוספת==
* ניצה בן-ארי, דיכוי הארוטיקה: צנזורה וצנזורה עצמית בספרות העברית 1930–1980, אוניברסיטת תל אביב, ההוצאה לאור, 2006, עמ' 152–162.

==קישורים חיצוניים==
* 
* אלי אשד, [http://www.no-666.com/2007/10/29/%D7%94%D7%A1%D7%98%D7%9C%D7%92%D7%99%D7%9D-%D7%95%D7%94%D7%90%D7%99%D7%A9%D7%94-%D7%94%D7%92%D7%A8%D7%9E%D7%A0%D7%99%D7%94/ הסטלגים והאישה הגרמניה], באתר "המולטי יקום של אלי אשד"
* אלי אשד, "ברוכים הבאים לסטאלג 13", [http://www.haayal.co.il/story_423 חלק א], [http://www.haayal.co.il/story?id=430 חלק ב]
* 
* "[https://staleg.co.il/ סטאלג - הפודקאסט]" - הסכת ובו מקריאים סטאלגים נבחרים
* 

==הערות שוליים==

קטגוריה:ספרות מלחמת העולם השנייה
קטגוריה:סדרות ספרים בעברית
קטגוריה:ספרים בעברית
קטגוריה:פורנוגרפיה
קטגוריה:ספרי שנות ה-1960
החכמה מאין תמצא

החכמה מאין תמצא הוא ביטוי שמקורו בפסוק מספר איוב. פשט הביטוי מתייחס לשאלה היכן נמצאת החכמה ואיך אפשר להשיג אותה וזאת כאשר קוראים את הביטוי עם סימן שאלה בסופו.

בתלמוד התייחסו לנאמר בצורה אחרת, כאשר החליפו את סימן השאלה שבסוף הביטוי בסימן קריאה. ופירשו שאם תבקש למצוא חכמה, תשפיל עצמך עד שתגיע לבחינת כאין (שהוא היפוך אותיות של אני) ואז תשיג את החכמה. על משה רבנו נאמר "עניו מכל האדם", יוצא מכך שהוא עשה עצמו כאין ולכן השיג את החכמה. בתלמוד נאמר שכשמשה רבנו נפטר, אלוהים הספיד אותו ואמר: החכמה מאין תמצא.

על פי תורת הקבלה, בפסוק זה רמוז רמז להשתלשלות הספירות. החכמה, שהיא הספירה השנייה, נובעת מתוך האין, שהוא ספירת הכתר.

== קישורים חיצוניים ==
* אראל סגל, [http://tora.us.fm/tnk1/ktuv/eyov/yv-28-12.html והחכמה מאין תמצא], באתר tora.us

==הערות שוליים==

קטגוריה:ניבים וביטויים תנ"כיים